hu hu hu hu hu hu hu hu hu es hu hu ro hu de hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hbs_lat la hu hu fr hu hu hu hu hu hu hu hu hu hu hu hu pl hu hu hu fr ru ru de en ru ru en en en ru de hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en an ar ru bg ca hbs_lat da de el eo es et eu ast fa fi fr lt he hbs_lat hy id es is it ja ta ko it lv en be es nl nb pl pt ro ru jbo hbs_lat sv fy zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2020. november 29.
Ugrás a navigációhoz Ugrás a kereséshez
Ez a szócikk költőről szól. Hasonló címmel lásd még: Alkaiosz (egyértelműsítő lap).
A Wikimédia Commons tartalmaz Alkaiosz témájú médiaállományokat.
Alkaiosz és Szapphó egy 19. századi festményen
Alkaiosz vagy latinosan Alcaeus (i. e. 620 – i. e. 570.[2] vagy i. e. 580.[3]) görög költő.
Alkaiosz Mütiléné városában született, Leszbosz szigetén, Görögországban. Szapphó kortársa, aki mellett a görög líra legismertebb egyénisége. Az arisztokrácia tagjaként harcolt az egymást követő türannoszok, zsarnokok ellen. Amikor Pittakosz türannosz került hatalomra, részt vett az Athén elleni háborúban. Pittakoszhoz barátság fűzte, de később elhidegült tőle és több versében támadta. Emiatt előbb Egyiptomba, majd valószínűleg Trákiába emigrált, de még Pittakosz uralkodásának vége előtt visszatért szülőföldjére, Leszboszra. Költeményeit halála után 10 könyvben gyűjtötték össze, melyekből kb. 400 vers, illetve verstöredék maradt fenn, részben papiruszokon Egyiptomban, részben későbbi görög írók által idézve.
Tematikailag műveit három nagy csoportba sorolják:
himnuszok, melyek emelkedett hangvételben Zeuszhoz, Hermészhez, Hélioszhoz íródtak; (Zeusz-himnuszában a megszólított istent a had- és pénzügyek patrónusaként ünnepli, célozva korának eseményeire. A hagyományos megszólítás ünnepélyessége után Héliosz-himnuszában szenvedélyesen hirdeti az emberi életörömöt.)
politikai tárgyú versek, melyeket a személyeskedést sem nélkülöző indulatok, a politikai ellenfelek kíméletlen kigúnyolása, arisztokrata mivoltának kérkedő hangsúlyozása jellemeznek. Alkaiosz meggyőződéssel vallotta magát a városállam érdekei képviselőjének;
magánéleti versek, bordalok, melyeket a szenvedélyes élénkség jellemzi, ami helyenként rezignált bölcselkedéssel és játékos könnyedséggel párosul.
Költészetében gyakran használta az allegória eszközét. Városát tépett, hánykolódó hajóként ábrázolta, ezért tőle származtatják az európai költészetben elterjedt hajóallegóriát.
Költői egyéniségének jellegzetessége a gyors érzelmi reagálás, a kivételes asszociációs készség, a gátlástalan közvetlenség. Ugyanakkor a részletek aprólékos kimunkálása, a kompozíciós tudatosság éppúgy nyomon követhető költeményeiben, mint a lírai és az epikus részletek váltakozása a vers tárgyától függően. Képalkotása világos, stílusa természetesen gördülékeny. Nyelve az aiol dialektus lágy hangzásának előnyeit a versformák sokoldalúságával párosítja. Az alkaioszi strófa az ő versmérték találmánya.
Poetai Lyrici Graeci (T. Bergk, 3., 1882.)
Poetarum Lesbiorum fragmenta (E. Lobel-D.L.Page, 1955)
Görög költők antológiája (1955) (magyarul)
↑ a b c Nouveau Dictionnaire des auteurs de tous les temps et de tous les pays, 47, 1
↑ Világirodalmi lexikon I. (A–Cal). Főszerk. Király István. Budapest: Akadémiai. 1970.
↑ Magyar nagylexikon  I. (A–Anc). Főszerk. Élesztős László, Rostás Sándor. Budapest: Akadémiai. 1993.  507. o. ISBN 963-05-6612-5
Castiglione László: Az ókor nagyjai. Budapest: Akadémiai. 1971.  112–113. o. ISBN 963-375-100-4
Világirodalmi lexikon I. (A–Cal). Főszerk. Király István. Budapest: Akadémiai. 1970.  192–193. o.
Magyar Larousse : Enciklopédikus szótár I. (A–Gy). Főszerk. Bakos Ferenc, Szávai János. Budapest: Akadémiai. 1991. ISBN 963-05-5857-2
Magyar nagylexikon  I. (A–Anc). Főszerk. Élesztős László, Rostás Sándor. Budapest: Akadémiai. 1993.  507. o. ISBN 963-05-6612-5
Kronológia. MNL Kiadó 2006. ISBN 963-05-6611-7
Falus Róbert: Az ókori görög irodalom története, Gondolat, Bp. 1964.
Falus Róbert: Apollón lantja. A görög-római irodalom kistükre. Móra Ferenc Könyvkiadó, Bp. 1982.
ISNI: 0000 0003 7467 7439
Ókorportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Alkaiosz_(költő)&oldid=23300495”
Minden szócikk halott külső hivatkozásokkal
Szócikkek halott külső hivatkozásokkal 2018 novemberéből
Hivatkozás erre a változatra
Hogyan hivatkozz erre a lapra?
A lap utolsó módosítása: 2020. november 28., 22:48
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.